b"\n_START_ARTICLE_\nSant Sudari d'Oviedo\n_START_PARAGRAPH_\nEl Sant Sudari d'Oviedo \xc3\xa9s una rel\xc3\xadquia de l'Esgl\xc3\xa9sia Cat\xc3\xb2lica que es troba dipositat a la Catedral de San Salvador d'Oviedo. Es tracta d'un mocador de lli tacat de sang amb alguna cremada, de forma rectangular de 83x53 cent\xc3\xadmetres venerat com una rel\xc3\xadquia funer\xc3\xa0ria descrita a l'Evangeli segons Joan 20, 7 que esmenta un \xc2\xabsudari\xc2\xbb (\xcf\x83\xce\xbf\xcf\x85\xce\xb4\xce\xb1\xcf\x81\xce\xb9\xce\xbf\xce\xbd) que tapava la cara i el cap, i una \xc2\xabtela de lli\xc2\xbb o \xc2\xabllen\xc3\xa7ol\xc2\xbb cobrint el cos. Es diu que el sudari d'Oviedo fou la tela que tap\xc3\xa0 aleshores el cap de Jes\xc3\xbas i que segons la llegenda, Sant Pere entr\xc3\xa0 a la tomba buida de Jesucrist i que la va recollir conjuntament amb el Sant Sudari de Tor\xc3\xad.\n_START_SECTION_\nHist\xc3\xb2ria\n_START_PARAGRAPH_\nEs pot constatar l'exist\xc3\xa8ncia a Espanya de la rel\xc3\xadquia des del segle\xc2\xa0vii. La seva localitzaci\xc3\xb3 en dates anteriors \xc3\xa9s m\xc3\xa9s incerta, tot i que alguns estudiosos la situen en el segle I a Jerusalem. Tamb\xc3\xa9 es creu que va sortir d'aquesta ciutat davant l'imminent atac dels perses, sent transportada pel nord d'\xc3\x80frica fins a Cartagena, Sevilla, Toledo i finalment dipositada a Oviedo._NEWLINE_El Sant Sudari s'exposa al p\xc3\xbablic nom\xc3\xa9s tres dies l'any, que s\xc3\xb3n el Divendres Sant, el 14 de setembre i el 21 de setembre per Sant Mateu ap\xc3\xb2stol. La resta de l'any es troba dins de l'urna que hi ha a la Catedral d'Oviedo."